Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - II osasto - Espanjaa koskevat siirtymätoimenpiteet - 3 luku - Maatalous - I jakso - Yleiset määräykset - 4 alajakso - Täydentävä kaupan järjestelmä - 85 artikla



Virallinen lehti nro L 302 , 15/11/1985 s. 0051



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - II osasto - Espanjaa koskevat siirtymätoimenpiteet - 3 luku - Maatalous - I jakso - Yleiset määräykset - 4 alajakso - Täydentävä kaupan järjestelmä - 85 artikla 1. Jos yhteisön sisäisen kaupan kehityksen tarkastelun perusteella tuonti on lisääntynyt merkittävästi tai sen ennakoidaan lisääntyvän merkittävästi ja jos tilanteen seurauksena tuotteen ohjeellinen tuontikatto saavutettaisiin tai se ylittyisi meneillään olevana markkinointivuonna tai jonain sen osana, komissio päättää jonkin jäsenvaltion pyynnöstä tai omasta aloitteestaan noudattaen kiireellistä menettelyä: - väliaikaisista suojatoimenpiteistä, jotka ovat tarpeen ja joita sovelletaan 3 kohdassa tarkoitettujen lopullisten toimenpiteiden voimaantuloon asti, - kyseisen alan hallintokomitean koollekutsumisesta asianmukaisten toimenpiteiden tutkimista varten, edellä sanotun kuitenkaan rajoittamatta 84 artiklan 4 kohdan soveltamista. 2. Jos 1 kohdassa tarkoitetusta tilanteesta aiheutuu markkinoilla vakavaa häiriötä, jäsenvaltio voi pyytää komissiota toteuttamaan kyseisessä kohdassa tarkoitetut suojatoimenpiteet välittömästi. Komissio päättää asiasta 24 tunnin kuluessa pyynnön vastaanottamisesta. Jos komissio ei päätä asiasta mainitussa ajassa, pyynnön esittänyt jäsenvaltio voi toteuttaa suojatoimenpiteitä, joista on heti toimitettava tieto komissiolle. Toimenpiteitä sovelletaan kunnes komissio on tehnyt ensimmäisessä alakohdassa tarkoitettua pyyntöä koskevan ratkaisunsa. 3. Lopulliset toimenpiteet toteutetaan mahdollisimman pian asetuksen N:o 136/66/ETY 38 artiklassa tai tarvittaessa yhteisiä markkinajärjestelyjä koskevien muiden asetusten vastaavissa artikloissa säädetyn menettelyn mukaisesti. Näihin toimenpiteisiin voi etenkin kuulua: a) ohjeellisen katon tarkistaminen, jos tuonnin kehittyminen ei ole aiheuttanut merkittäviä häiriöitä kyseisillä markkinoilla; b) nykyisen yhteisön tai Espanjan markkinoille suuntautuvan tuonnin rajoittaminen tai keskeyttäminen tilanteen vakavuuden mukaan, joka arvioidaan erityisesti markkinahintojen sekä kaupankäynnin kohteena olevien määrien kehityksen perusteella. Edellä b alakohdassa tarkoitetut rajoittavat toimenpiteet voidaan toteuttaa vain siltä osin ja niin pitkään kuin on ehdottoman välttämätöntä kyseisen häiriön korjaamiseksi. Nykyisen yhteisön osalta kyseiset toimenpiteet voidaan rajata tietyille sen alueille suuntautuvaan tuontiin edellyttäen, että niihin sisältyy asianmukaiset määräykset kaupan vinoutumisen välttämiseksi. 4. TKJ:n soveltamisesta ei missään tapauksessa saa seurata, että Espanjasta tai nykyisestä yhteisöstä tulevia tuotteita kohdeltaisiin epäsuotuisammin kuin kyseisillä alueilla myytäviä, suosituimmuuskohteluun oikeutetuista kolmansista maista tulevia tuotteita.